google/wiki40b huggingface dataset:
Konsil

Konsil (eller koncilium, på norsk kirkemøte) betegner en sammenkomst i den kristne kirke som avgjør lærespørsmål og rettsregler.
Syv konsiler kalles økumeniske og er anerkjent av den østlige (Den ortodokse kirke), den vestlige kristenheten (Den katolske kirke) og mange protestantiske kirker. På disse ble de kristologiske stridighetene avgjort. 21 konsiler kalles økumeniske av den romersk-katolske kirken, men av disse nyter bare de syv første den høyeste autoriteten, mens de følgende, med kun representanter for vestkirken til stede, har mindre autoritet. 
Mindre omfattende kirkemøter (synoder) kalles iblant også for konsiler.
Peter Salway

Æresbevisninger

Den 7. januar 1960 ble Salway valgt som medlem av Society of Antiquaries (FSA).
Boningropa

Boningropa er ei djuphavsrenne i det vestlige Stillehavet utafor Ogasawara (Boninøyene) i Japan. Renna strekker seg sørover i retning Marianergropa og er en del av en serie forsenkinger som starter med Kurilgropa og deretter Japangropa i nord. Maksimalt havdjup er rundt 10 000 meter. Boningropa er danna i subduksjonssona der Stillehavsplaten og Filippinerplaten møtes.
Johan Nicolai Madvig

Utmerkelser

Madvig ble ridder av Dannebrogordenen i 1840, kommandør i 1850,  fikk storkorset av Dannebrog i 1859 , mottok Dannebrogordenens hederstegn i 1871 og ble ridder av Elefantordenen i 1879.
Strongylocassis

Utseende

En middelsstor (5-6 millimeter), oval, blank, brungul (i alle fall døde eksemplarer) skjoldbille. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, bredest i midten. Pronotum er rundet, dekkvingenes "skuldre" lite framskytende. Dekkvingenes midtparti har tydelige punktrader.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Arten lever på planter i vindelfamilien.

Utbredelse

Arten er utbredt i Nord-Amerika
Lunde sluse

Lunde sluse er et sluseanlegg i Bandak–Norsjøkanalen, en del av Telemarkskanalen.
Sluseanlegget ligger i elva Straumen ved tettstedet Lunde i Nome kommune. Den har et slusekammer med en løftehøyde på tre meter. Lunde sluse sto ferdig i 1892. Anlegget står fremdeles som da det ble bygget. Slusekammeret er utført i hogd stein, og sluseportene er i tre og åpnes med håndkraft. Slusetiden er beregnet til ca. femten minutter.
Ved Lunde sluse ligger Europas første gummidam, hvor vannet holdes tilbake av en luftfylt gummipølse som er støpt fast i et betongfundament. Vannføringen over dammen reguleres ved å pumpe luft ut og inn av pølsa. Gummidammen erstattet den tidligere nåledammen i 1988, og et tilsvarende anlegg ble samtidig bygget ved Kjeldal sluse. Et stykke av den opprinnelige demningen ved Lunde er bevart og ligger innerst i gjestehavna ved slusen.
Basset hound

Opprinnelse og alder

Basset er en drivende hund som opprinnelig ble alet fram for kaninjakt til fots. En tilsvarende hund med korte ben og malmfull røst blir nevnt av William Shakespeare i komedien «En midtsommernattsdrøm». Opprinnelsen for vår tids basset hound er lord Onslow og Mr. Everett Millais import av basset artésien normand i 1870-årene. De var imidlertid ikke fornøyd med rasen, og krysset inn blodhund for å få større tyngde og substans. Basset hound har flere likheter med basset artesien normand, men den er dobbelt så tung og har løst hengende skinn som er en arv etter blodhunden. Det er også blitt krysset inn dachs og beagle for å få det ønskede utseende. De to første stamfedrene var Model og Fino de Paris, som praktisk talt alle moderne basset hounder stammer fra. 
Forløperen for rasen ble første gang vist i Paris i 1863 og i Storbritannia i 1875, hvor den ble videre formet av engelske oppdrettere. Den første raseklubben ble etablert av engelskmenn i 1884, og i 1886 er det 120 BH i England. Den første rasestandarden ble publisert i 1887.

Utseende, anatomi og fysikk

Dette er en stor hund på korte ben. Den veier normalt 25-35 kilo, men har en skulderhøyde på kun 33-38 centimeter, noe som gjør den svært lang i kroppen i forhold til høyden. Pelsen er tett, kort og glatt og hundens farger er enten rød/hvit eller trefarget (sort/hvit/brun). Hodet påminner om blodhund med lange ører og mye løshud. Løshuden er gjeldende for hele kroppen. Den har tydelig nakkeknøl, en muskuløs hals og bred brystkasse. Beina er svært korte, faktisk så korte at det ofte skaper problemer for hunden når den ferdes utenfor allfarvei. Den lange ryggen kan også bli et problem, idet vridningsbelatninger kan føre til prolaps. Halen er relativt lang og bæres oppreist i sabelform.

Bruksområde

Basset hound er en sporsøkende jakthund som jegeren skal kunne følge til fots. De er opprinnelig alet fram for å jage i flokk og tilhører således drivende hunder. Den har også glimrende egenskaper som sporhund og familiehund. Som jakthund benyttes den til såvel småviltjakt som storviltjakt.

Lynne og væremåte

Basset hound har et glimrende gemytt og egner seg godt som familiehund, men den trenger ganske mye mosjon for trives. Den passer således best blant aktive friluftsfolk og jegere som ferdes mye ute i skog og mark. Som en typisk flokkhund trives den dårlig alene. Den tåler også dårlig varme. Som familiehund regnes den som flink og tålmodig med barn.

Annet

Pelsen må børstes regelmessig og ørene trenger ettersyn og rengjøring ofte. Eventuelle hudfolder må kontrolleres for sårdannelser og eksem regelmessig.
Grunnkretser i Eidskog kommune

Grunnkretser i Eidskog kommune er delområder og grunnkretser som seksjonerer Eidskog kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Seren Bundy-Davies

Bakgrunn

Hun har walisiske foreldre, men har vokst opp utenfor Manchester, og gikk ved Wilmslow High School. Hun drev med ulike idretter tidligere, men ble «oppdaget» av Stephen Ball ved Trafford Athletic Club da hun kom på 4.-plass på 400 meter i det engelske skolemesterskapet i 2012, der hun løp på 55,88. Hun konkurrerer dermed for Wales og Storbritannia i friidrett.
Kaze tachinu

Handling

Mangaen handler om Jiro Horikoishi som drømmer om å lage fly. Han designer jagerflyet Mitsubishi A6M Zero og møter damen Nahoko. I drømme møter han flyingeniøren Caproni.

Om tegneserien

I tegneserien Kaze tachinu er Jiro og de andre ingeniørene mennesker med griseansikter, mens i filmen er alle mennesker.

Forskjeller fra virkelighet og tegneserie

I virkeligheten blir ikke Jiro interessert i fly på grunn av en drøm om Caproni, men fordi broren hans viser han rundt i en flyfabrikk.
Grunnkretser i Volda kommune

Grunnkretser i Volda kommune er delområder og grunnkretser som seksjonerer Volda kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Durbaniopsis saga

Utseende

En liten til middelsstor (vingespenn 26-40 millimeter) sommerfugl. Arten ligner på Durbania-artene, men er litt mer kontrastrikt tegnet. Oversiden er brun med en rad av oransje flekker langs ytterkanten av vingene.
Undersiden av vingene er spraglet i grått eller gråbrunt, svart og hvitt, med et litt hakkete, oransje tverrbånd på forvingen og en uregelmessig, hvit tverrstripe på bakvingen.

Levevis

Larvene lever av lav og blågrønnbakterier på steiner.
Denne arten lever på steinete steder i fjellet.

Utbredelse

Slekten er utbredt i provinsene Western Cape og Northern Cape i Sør-Afrika.
NM i svømming langbane 2009

NM i svømming langbane 2009 ble arrangert i Tøyenbadet i Oslo 11.-14. juli 2009. Arrangører var IL Varg og Skjetten Svømming.
Johan Lauritz Rasch

Utmerkelser

Rasch var tildelt St. Olavs Orden, Nordstjerneordenen og Vasaordenen.
Halvkombi

Oversikt

Halvkombier kan beskrives som tredørs (to passasjerdører og bakluke) eller femdørs (fire passasjerdører og bakluke) biler. En modellserie kan omfatte flere konfigurasjoner, som med 2001-2007 Ford Focus som kom i sedan- (ZX4), stasjonsvogn- (ZXW), og tre- eller femdørs halvkombimodeller (ZX3 og ZX5). Modellene deler vanligvis en plattform, drivverk og karosseri fremfor A-stolpen. Halvkombi kan ha en pakkehylle som enten er uttagbar, løftes bakluken åpnes, eller fungerer som fleksibel roll-upgardin til å dekke lasterom bak baksetene.

Kombi vs. stasjonsvogn

Både stasjonsvogner og halvkombier har vanligvis har todelt designkonfigurasjon, med et felles innvendig rom for passasjerer og gods og en bakdør for tilgang til last. Ytterligere differensiering er svært variabel:
Søyler: Begge konfigurasjoner har typisk A, B & C pilarer; stasjonsvogner har oftere en D-søyle også.
Lasterom: stasjonsvogner prioriterer passasjer- og lasterom, med vinduer langs bagasjeseksjonen. Av de to karosserivarianter, vil stasjonsvognens tak (sett i profil) mer sannsynlig strekke seg til bakenden på kjøretøyet, og danner et lasterom som har bilens fulle høyde, mens et halvkombitak (spesielt en liftback tak) prioritere stil over innvendig volum og vil vanligvis skråne bratt bak C-Stolpen. Dette resulterer i kortere bakre overheng og mindre, eller fraværende, vinduer på hver side av bagasjeseksjonen.
Paratyndaris

Utseende

Små til middelsstore (5 - 10 millimeter), litt brede praktbiller, mørke med noe matt, metallisk glans. Sidene av pronotum kan være oransje og dekkvingene kan ha oransje eller gule tegninger.

Levevis

De voksne billene besøker gjerne blomster.

Utbredelse

Slekten lever i Amerika nord til det sørlige USA.
Deltorhinum kempffmercadoi

Utseende

Middelsstore (ca. 8 millimeter), høyt hvelvede, blankt svarte skarabider. Hodet er bredt skovlformet med fremstrakt "snute", nærmest trekantet sett ovenfra. Dekkvingene har fine punktstriper. Oversiden er tilsynelatende uten hår.
Beina er kraftige, leggene (tibiae) nærmest trekantede, på forbeina med tre butte tenner. Føttene (tarsi) er ganske små og mangler helt på forbeina.

Levevis

Nesten ingenting er kjent om biologien til disse billene, som tilsynelatende er ganske sjeldne. De aller fleste kjent eksemplarene er fanget i kollisjonsfeller for flygende insekter, dette viser at de er aktive flygere.

Utbredelse

Arten er utbredt i Sør-Amerika.
Hvorfor gifte sig?

Bevaringsstatus

Filmen i sin helhet regnes for å være tapt. Fragmenter av den sjette rullen befinner seg i samlingen til Library of Congress.
Kong Willem-Alexanders innsettelsesmedalje

Kong Willem-Alexanders innsettelsesmedalje (nederlandsk: Inhuldigingsmedaille 2013) er en nederlandsk minnemedalje innstiftet 24. april 2013 til minne om innsettelsen av Willem-Alexander som konge av Nederlandene 30. april 2013.
Innsettelsesmedaljer er tidligere utgitt i forbindelse med innsettelsen av dronning Wilhelmina i 1898, dronning Juliana i 1948 og dronning Beatrix i 1980.

Utforming

Medaljen er i sølv og har en diameter på 30 mm. Avers har Willem-Alexanders venstrevendte portrett. Reversen er prydet av et kronet monogram bestående av bokstavene W og A, datoen «30 april 2013» og omskriften «Willem-Alexander Koning der Nederlanden».
Medaljen er opphengt i et oransje bånd med fire blå striper i midten. Båndet er i fargene til Huset Oranien-Nassau, oransje og blått. Menn bærer medaljen i rett medaljebånd, kvinner i bånd utformet som en sløyfe.
Medaljen er utformet av Hans van Houwelingen og produsert av Koninklijke Nederlandse Munt.

Tildeling

Kong Willem-Alexanders innsettelsesmedalje tildeles personer som har gjort en spesiell innsats i forbindelse med innsettelsen og for det kongelige hus, samt gjester ved innsettelseseremonien.
Kronprins Haakon og kronprinsesse Mette-Marit har mottatt medaljen.
Utblåsingssikring

En utblåsingssikring eller utblåsingsventil (engelsk: blowout preventer, BOP) er en stor ventil som omslutter en oljebrønn. Den kan plasseres på havbunnen eller på dekket til plattformen. Under boring eller brønnintervensjoner kan man lukke ventilen dersom overtrykk fra et sedimentlag danner formasjonsvæsker (ofte olje og gass) som skytes opp av trykket og truer installasjonen. Ved å lukke denne ventilen, som normalt opereres fjernstyrt via hydraulikksylindere, kan boremannskapet forhindre dette eksplosive trykket som kan føre til oljebranner, og slik få kontroll over trykket i reservoaret. Utblåsingssikringen fungerer som en andre sikring dersom boreslammet ikke stopper trykket.
Thorgan Hazard

Landslaget

Han ble tatt ut i Belgias tropp til VM i fotball 2018 i Russland.
Gåxsjön

Gåxsjön er en innsjø ca 15 km nordvest for Hammerdal i Strömsund kommune i Jämtland, Sverige. Innsjøen ligger 310,6 meter over havet, og har et overflateareal på 15,3 km². Rundt innsjøen ligger det flere bebyggelser, hvor den største er Gåxsjö, og øvrige er Högsved, Högnäs og Kakuåsen.
Kodek

En kodek er en algoritme som kan kode (transformere) informasjon om til en annen representasjon (transform) og/eller dekode (inverstransformere) transformen, det vil si utvinne den opprinnelige informasjonen. Den mest vanlige bruken av ordet er i forbindelse med datakompresjon, hvor formålet med transformen enten er å skille ut uviktig informasjon (kompresjon med tap), eller å øke den spesifikke entropien (tapsløs kompresjon). I en annen betydning kan en kodek være en maskinvareenhet som transformerer signaler mellom forskjellige fysiske representasjoner, eksempelvis mellom analog og digital lyd.

Navn

Av engelsk: codec, som er en sammentrekning av coder/decoder

Videokomprimering

Digitale bilder og billedstrømmer kan komprimeres for slik å spare plass når dataene lagres eller overføres. Videokompremering kan gjøres tapsfri, en kan godta tap av data, eller en film kan være en strøm av stillbilder.
Menneskeøyet er mer følsomt for gult og grønt lys enn for rødt , og begrensninger i menneskets fysiologi og psykologi gjør det mulig å fjerne detaljer uten at billedstrømmen oppfattes som dårligere.
"QuickTime Animation", "H.264 lossless" og VP9 er eksempler på kodeker som kan gi tapsfri koding, men dermed også mye data. Komprimering med tap vil kunne føre til at noen detaljer i et bilde blir uskarpe, eller at bakgrunnen og nyanser i fargene glattes litt ut. Digital-TV formatet H.264/MPEG-4 AVC benytter koding med tap, i likhet med forgjengere som DivX, Xvid, libavcodec, H.262/MPEG2 og MPEG1. WMV-formatet fra Microsoft, samt VP8 og VP9 fra Google er også formater som gir tap av data. Formater som "Motion JPEG" og "Apple ProRes 422/444" sender langt på vei en strøm av stillbilder.

Lyd

MP3, en mye brukt kodek for lyd, er egentlig MPEG-1 Audio Layer III eller MPEG-2 Audo Layer III, og er en kodek med tap. Bruk av psykoaukustiske metoder og kjennskap til det mennesklige hørselsområdet har gjort det mulig å komprimere lyd med 75-95% i forhold til CD-formatet, uten merkbar reduksjon i kvalitet for vanlige lyttere.
The Stationery Office

The Stationery Office (TSO) er et britisk forlag, som har kontrakt med regjeringen om å trykke alle lover samt mange andre dokumenter fra regjeringen. 
Forlaget ble opprettet i 1996, da forlagsdelen av Her Majesty's Stationery Office (HMSO) ble privatisert. TSO tok over de fleste av oppgavene HMSOs forlagsdel hadde hatt. 
TSO utgir over 15 000 bind i året, hvilket gjør forlaget til Storbritannias største målt i volum.
In the Kingdom of Kitsch You Will Be a Monster

In the Kingdom of Kitsch You Will Be a Monster er et musikkalbum med Shining, utgitt i 2005.
General Dynamics F-111 Aardvark

Historie og utvikling

Under navnet Tactical Fighter Experimental ble F-111 utviklet etter ønsker fra den amerikanske marinen og flyvåpenet. Flyvåpenet ønsket et fly som kunne fly langt, fort og lavt slik at det kunne trenge igjennom Sovjetunionens forsvar. Marinen på sin side ønsket et langdistansefly med høy utholdenhet for å beskytte skipene sine mot sovjetiske jet-bombere som var utstyrt med anti-skip-missiler. Til det trengtes et fly med en kraftig radar og flere langdistansemissiler slik at både fly og missiler kunne tilintetgjøres.
Forsvaret fikk inn ni ulike forslag til flyet fra ulike forsvarsbedrifter. Marinen og flyvåpenet var ikke fornøyd med noen av forslagene, men antydet at forslagene fra Boeing og General Dynamics var de best egnede. Etter flere senere forslag bestemte forsvarsdepartementet i 1962 at kontrakten om levering av flyene skulle gå til General Dynamics.
Den første flygningen med F-111A, som var utgaven tilpasset flyvåpenet, fant sted den 21. desember 1964. Flyet ble offisielt tatt i bruk av flyvåpenet i 1967. Marineutgaven, F-111B, ble avbestilt i 1968 til fordel for flyet F-14 Tomcat. Storbritannia viste interesse for flyet, men ordren ble avbestilt. Den eneste eksporten av F-111 var til det australske flyvåpenet.

Utfasing

Flyet ble tatt ut av tjeneste i US Air Force i 1998, da det ble erstattet av F-15E Strike Eagle.
I Australia var F-111 i bruk til 2010. Australske myndigheter besluttet i mars 2007 å kjøpe 24 stk F/A-18E/F Super Hornet for å erstatte F-111.
4. etappe av Arctic Race of Norway 2017

Løypebeskrivelse

Løypa startet i Tromsø og gikk rundt hele Kvaløya med den føste vanlige spurten før man kom til Larseng og den første klatrespurten over Kattfjordeidet. Andre spurt kom på Kvaløysletta og andre klatrespurt ved Prestvannet i Tromsø, som er innenfor løypa for de avsluttende rundene. En vanlig spurt kom ved målpassering og videre langs runden var det bakkespurt i Røstbakken. Begge bakkespurtene ble kjørt både den første og den andre runden, men ikke den tredje runden, som var på 13,1 km hver, så etappen hadde totalt seks bakkespurter.
Hvalrådet

Hvalrådet (etablert 13. september 1929 ved Kongelig resolusjon, i drift til 1967) var et statlig organ som ble opprettet for å administrere gjennomføringen av Hvalloven (1929). Hvalrådet skulle bidra til bedre kontroll innen hvalfangstnæringen når det gjaldt fangstkvoter, fredning av arter og effektivisering av fangsten blant annet ved å tilrettelegge for bedre samhandling mellom rederne.  
Hvalrådet hadde sitt utspring i Hvalkomiteen som ble etablert i 1924, under ledelse av professor Johan Hjort, med spesielt mandat å koordinere norske og britiske interesser i den pågående reforhandlingen rundt interessene i Antarktis (1926–29). Som et ledd i reguleringen av fangsten på bardehval (lov av 21. juni 1929), ble så Hvalrådet etablert. I 1929 hadde imidlertid de fleste hvalfangstselskapene begynt med pelagisk hvalfangst og hadde ikke lenger det samme behovet for de engelske konsesjonene. Derfor ble Hvalloven mer innrettet på å sikre hvalbestanden enn å tilfredsstille engelske interesser, og Hvalrådet forvaltet lovverket.
Hvalrådet ble organisert i to avdelinger. Den ene var vitenskapelig og ble til Statens institutt for hvalforskning ved Universitetet i Oslo. Den andre var administrativ instans som først var underlagt Handelsdepartementet, men ble overflyttet først til Industridepartementet og så til Fiskeridepartementet. Gjennom denne organiseringen arbeidet rådet for økt kunnskap om hval og hvalfangst samtidig som det en samordnende offentlig instans i spørsmål som vedrørte hval. Blant annet arbeidet rådet for å opprette International Whaling Statistics og forhandle frem internasjonale fangstavtaler for hval.
Initielt hadde Hvalrådet tre medlemmer, utvidet til syv i 1936 da Birger Bergersen antok lederrollen, som ble utvidet til å også gjelde internasjonal representasjon under forhandlinger på hvalfangstkonferansene i London, Berlin og Oslo (1936–39), hvilket ledet til den første fangstavtale internasjonalt (1936).  Bergersen satt som leder til 1954, etterfulgt av Gunnar Jahn 1954–60, Gustav Sjaastad 1960–64 og Hans Th. Knudtzon fra 1964.
Hvalrådet utga den årlige International Whaling Statistics, samt skriftsserien Hvalrådets skrifter/Scientific results of marine biological research, i hovedsak drevet av Biologisk laboratorium ved Universitetet i Oslo og Statens Institutt for hvalforskning (opprettet 1937).
Bloc Party

Bloc Party er et britisk art rock/post-punk band som har eksistert siden 2002. Tidligere har bandet hatt navnene Superheroes of BMX, The Angel Range, Diet og Union, men i september 2003 falt valget på Bloc Party. Det verserte et rykte om at navnet kunne være en ordlek med block party som er navnet på en informativ nabolagsfestival som ofte leide et lokalt band for underholdning. Bandet har sagt at navnet ikke er ment som en allusjon til "the Soviet Bloc", eller det kanadiske politiske partiet Bloc Québécois. Bandet har kuttet ut k'en kun av estetiske grunner.
Himno Istmeño

Spansk tekst

Alcanzamos por fin la victoria

En el campo feliz de la unión;

Con ardientes fulgores de gloria

Se ilumina la nueva nación.
Es preciso cubrir con un velo

Del pasado el calvario y la cruz;

Y que adorne el azul de tu cielo

De concordia la espléndida luz. 
El progreso acaricia tus lares.

Al compás de sublime canción,

Ves rugir a tus pies ambos mares

Que dan rumbo a tu noble misión. 
En tu suelo cubierto de flores

A los besos del tibio terral,

Terminaron guerreros fragores;

Sólo reina el amor fraternal. 
Adelante la pica y la pala,

Al trabajo sin más dilación,

Y seremos así prez y gala

De este mundo feraz de Colón.
Rhagonycha

Utbredelse

Rhagonycha finnes østover i Asia og i Nord-Afrika og i de aller fleste land i Europa, men mangler blant annet på Island.

Utseende

Rhagonycha er vanligvis mellom 6-15 mm lange. Hodet er ofte smalere bak fasettøynene, enn lengre fremme. Antennens andre ledd er lengre enn den er bred. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har bare en svak innbuktning midt på bakkanten og har en overflate som ikke er grovt rynket eller punktert. Brystskjoldets sidekanter er svakt rundet, ofte smalere i fremkant og dets bakhjørner er tydelig avsatt. Leggene på mellom- og bakbeina er rette, og ikke krummet inn mot kroppen. Dekkvingene skjuler hele bakkroppen og har generelt kort behåring.

Levevis

Rhagonycha finnes på blomster, trær og busker. vanligvis i juni og juli. Larvene lever som predatore (rovdyr).  
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Ekbatana

Byens historie

Byen var en betydelig sted langs handelsruten østvest gjennom den sentrale delen av Zagrosfjellene, med en fruktbar slette på den ene side, kjent for sine hester, sin prakt, og kongelige arkitektur bygget for det persiske akamenidedynastiet. Kyros den store flyttet senere hovedstaden fra Ekbatana og til Pasargadae i Elam, hvor han ble gravlagt. Ekbatana forble kongelig sommerresidens under Dareios I som hadde Perserrikets administrasjon i Susa.
Hefaistion, den kjæreste vennen til Aleksander den store, døde i Ekbatana i 324 f.Kr. Aleksander erobret byen i 330 f.Kr. og det samme året fikk Aleksander den makedonske general Parmenion drept i Ekbatana for antatt forræderi. Under Aleksanders etterfølgere ble byen et viktig for det hellenistiske Selevkideriket. Til ære for monarken Antiokos IV Epifanes ble byen for en tid omdøpt til Efufaneia, omtrent på samme tid som det partiske rike ble opprettet.
Under den partiske tiden ble byen en av kongens hovedsteder. Den ble da et viktig sted for å prege mynter, og produserte drakmer, tetradrakmer og en rekke forskjellige mynter i bronse.
Stedet er også nevnt i Den hebraiske Bibelen (Det gamle testamente), eksempelvis i Esras bok, under navnet Ahmeta.
I år 642 e.Kr. ble byen erobret av arabiske muslimer og dens storhetstid var over.

Arkeologi

Ekbatana ble første gang undersøk i 1913 av franske Charles Fossey. Nye utgravninger kom først i gang i 1971. I 1995 har iranske arkeologer fornyet forskningen av høyden, men det har vært vanskelig å få til resultater da stedet er bosatt.